	

Konkurso sąlygų aprašo

	2 priedas



KLAIPĖDOS PILIES IR BASTIONŲ KOMPLEKSO (PRIEŠPILIO G. 2) ĮVEIKLINIMO SCENARIJAUS PARENGIMO IR VISUOMENĖS KONSULTACIJŲ PASLAUGŲ PIRKIMO SUPAPRASTINTO ATVIRO KONKURSO BŪDU
PASIŪLYMŲ VERTINIMO KRITERIJAI IR VERTINIMO TVARKA

1. Pasiūlymų vertinimo kriterijai ir jų aprašymas:
	Eil. Nr.
	Vertinimo kriterijai ir parametrai
	Lyginamasis svoris

	1.1.
	Kaina (C)
	X = 40

	1.2.
	Kiti kriterijai (T)
	T = 60

	1.2.1.
	I kriterijus: projekto vadovo patirtis (specialistas Nr. 1) (T₁)
	Y₁ = 20

	
	Projekto vadovas per pastaruosius 5 (penkerius) metus iki pasiūlymų pateikimo termino pabaigos yra vadovavęs rengiant daugiau kaip 1 (vieną) viešosios infrastruktūros ar kultūros paveldo objekto pritaikymo dokumentą (galimybių studiją, įveiklinimo programą, scenarijų, koncepciją ar kt.), kurio rengimo metu buvo organizuojamos viešos diskusijos, kūrybinės dirbtuvės (angl. workshops) ar vieši pristatymai visuomenei / suinteresuotoms grupėms.
Papildomi balai skiriami už kiekvieną papildomą tokį dokumentą, kurio rengimui specialistas vadovavo.
Pastabos:
– siūlomas specialistas turi būti tas pats asmuo, kurį tiekėjas siūlo pagrįsdamas atitiktį Konkurso sąlygų aprašo 19.2 punkto pirmai pozicijai nustatytam kvalifikacijos reikalavimui.
– Dokumento rengimas gali būti pradėtas anksčiau, tačiau turi būti baigtas per paskutinius 5 (penkerius) metus iki pasiūlymų pateikimo termino pabaigos.
– Vertinant papildomą patirtį, 1 (vienas) dokumentas, kuriuo grindžiama atitiktis minimaliam kvalifikacijos reikalavimui, nevertinamas ir už jį balai neskiriami.
– Tiekėjui šiai pozicijai pasiūlius kelis specialistus, perkančioji organizacija gali prašyti patikslinti, kurio specialisto patirtis teikiama vertinti.
– Maksimaliai vertinami 5 (penki) papildomi nurodytus reikalavimus atitinkantys patirties vienetai.
Balų skyrimo tvarka:
– vertinama tik specialisto patirtis, viršijanti minimalų kvalifikacijos reikalavimą. Jeigu tinkama papildoma patirtis nepateikta arba jos nėra, skiriama 0 balų. Minimaliai kvalifikacijai pagrįsti reikalinga patirtis papildomai nevertinama. Netinkami patirties vienetai neįskaitomi, tačiau kiti tinkami papildomi vienetai vertinami.
Už 1 papildomą dokumentą – 4 balai;
už 2 papildomus dokumentus – 8 balai;
už 3 papildomus dokumentus – 12 balų;
už 4 papildomus dokumentus – 16 balų;
už 5 ar daugiau papildomų dokumentus – 20 balų.
	

	1.2.2.
	II kriterijus: visuomenės informavimo / moderavimo specialisto patirtis (specialistas Nr. 2) (T₂)
	Y₂ = 20

	
	Specialistas per pastaruosius 5 (penkerius) metus iki pasiūlymų pateikimo termino pabaigos yra parengęs ar dalyvavęs rengiant visuomenės įtraukimo scenarijus, moderavęs (vedęs) daugiau kaip 3 (tris) viešąsias diskusijas, kūrybines dirbtuves (angl. „workshops“) ar viešuosius pristatymus visuomenei / suinteresuotoms grupėms, susijusius su miesto plėtros, paveldosaugos, kultūros ar socialiniais projektais, kurie buvo dokumentuoti ir viešai pristatyti.
Papildomi balai skiriami už kiekvieną papildomai specialisto moderuotą (vestą) nurodytus reikalavimus atitinkantį renginį.
Pastabos:
– siūlomas specialistas turi būti tas pats asmuo, kurį tiekėjas siūlo pagrįsdamas atitiktį Konkurso sąlygų aprašo 19.2 punkto antrai pozicijai nustatytam kvalifikacijos reikalavimui.
– Vertinami renginiai turi būti įvykę per paskutinius 5 (penkerius) metus iki pasiūlymų pateikimo termino pabaigos.
– Vertinant papildomą patirtį, 3 (trys) renginiai, kuriais grindžiama atitiktis minimaliam kvalifikacijos reikalavimui, nevertinami ir už juos balai neskiriami.
– Tiekėjui šiai pozicijai pasiūlius kelis specialistus, perkančioji organizacija gali prašyti patikslinti, kurio specialisto patirtis teikiama vertinti.
– Maksimaliai vertinami 5 (penki) papildomi nurodytus reikalavimus atitinkantys patirties vienetai.
Balų skyrimo tvarka:
– vertinama tik specialisto patirtis, viršijanti minimalų kvalifikacijos reikalavimą. Jeigu tinkama papildoma patirtis nepateikta arba jos nėra, skiriama 0 balų. Minimaliai kvalifikacijai pagrįsti reikalinga patirtis papildomai nevertinama. Netinkami patirties vienetai neįskaitomi, tačiau kiti tinkami papildomi vienetai vertinami.
Už 1 papildomą renginį – 4 balai;
už 2 papildomus renginius – 8 balai;
už 3 papildomus renginius – 12 balų;
už 4 papildomus renginius – 16 balų;
už 5 ar daugiau papildomų renginius – 20 balų.
	

	1.2.3.
	III kriterijus: viešųjų apklausų specialisto patirtis (specialistas Nr. 3) (T₃)
	Y₃ = 20

	
	Specialistas per pastaruosius 5 (penkerius) metus iki pasiūlymų pateikimo termino pabaigos yra atlikęs daugiau kaip 2 (du) kiekybinius ir (ar) kokybinius tyrimus (apklausas, fokus grupių ar interviu tyrimus) ir parengęs ar dalyvavęs rengiant tyrimų ataskaitas su duomenų analize ir išvadomis.
Papildomi balai skiriami už kiekvieną papildomą specialisto atliktą kiekybinį ir (ar) kokybinį tyrimą, dėl kurio parengta tyrimo ataskaita su duomenų analize ir išvadomis.
Pastabos:
– siūlomas specialistas turi būti tas pats asmuo, kurį tiekėjas siūlo pagrįsdamas atitiktį Konkurso sąlygų aprašo 19.2 punkto trečiai pozicijai nustatytam kvalifikacijos reikalavimui.
– Tyrimas gali būti pradėtas anksčiau, tačiau turi būti baigtas per paskutinius 5 (penkerius) metus iki pasiūlymų pateikimo termino pabaigos.
– Vertinant papildomą patirtį, 2 (du) tyrimai, kuriais grindžiama atitiktis minimaliam kvalifikacijos reikalavimui, nevertinami ir už juos balai neskiriami.
– Vienu tyrimu laikomas savarankiškas tyrimas, kurio rezultatai apibendrinti tyrimo ataskaitoje su duomenų analize ir išvadomis. Atskiros vieno tyrimo apklausos, fokus grupės ar interviu savaime nelaikomi atskirais tyrimais.
– Tiekėjui šiai pozicijai pasiūlius kelis specialistus, perkančioji organizacija gali prašyti patikslinti, kurio specialisto patirtis teikiama vertinti.
– Maksimaliai vertinami 5 (penki) papildomi nurodytus reikalavimus atitinkantys patirties vienetai.
Balų skyrimo tvarka:
– vertinama tik specialisto patirtis, viršijanti minimalų kvalifikacijos reikalavimą. Jeigu tinkama papildoma patirtis nepateikta arba jos nėra, skiriama 0 balų. Minimaliai kvalifikacijai pagrįsti reikalinga patirtis papildomai nevertinama. Netinkami patirties vienetai neįskaitomi, tačiau kiti tinkami papildomi vienetai vertinami.
už 1 papildomą tyrimą – 4 balai;
už 2 papildomus tyrimus – 8 balai;
už 3 papildomus tyrimus – 12 balų;
už 4 papildomus tyrimus – 16 balų;
už 5 ar daugiau papildomų tyrimus – 20 balų.
	


2. Vertinimo metodika:
2.1. Ekonominis naudingumas (S) apskaičiuojamas sudedant tiekėjo pasiūlymo kainos (C) ir kitų kriterijų (T) balus:

S = C + T.

2.1.1. Pasiūlymo kainos balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):

C = (Cmin / Cp) × X; (X = 40).

2.1.2. Kitų kriterijų (T) balai apskaičiuojami sudedant atskirų kriterijų balus:

T = T₁ + T₂ + T₃.

2.1.2.1. Kiekvieno kriterijaus balai apskaičiuojami pagal atitinkamo specialisto papildomos tinkamos patirties vienetų skaičių (Tp), padalytą iš maksimalaus vertinamų papildomų vienetų skaičiaus (Tmax = 5), ir padauginus iš atitinkamo kriterijaus lyginamojo svorio (Yn):

Tₙ = (Tₚ / Tₘₐₓ) × Yₙ, kai Tₘₐₓ = 5 ir Yₙ = 20 (n = 1, 2, 3).

Tₚ – vertinamo specialisto papildomų reikalavimus atitinkančių dokumentų (I kriterijus), renginių (II kriterijus) arba tyrimų (III kriterijus) skaičius, neįskaitant patirties, reikalingos minimaliam kvalifikacijos reikalavimui pagrįsti (konkurso sąlygų aprašo 19.2 p.). Skaičiuojant balus Tₚ negali viršyti 5.
3. Kartu su pasiūlymu turi būti pateiktas užpildytas Konkurso sąlygų aprašo 5 priedas „Specialistų patirties sąrašo forma“ ir jame nurodyti duomenys, pagrindžiantys papildomą vertinamų specialistų patirtį. Turi būti pateikta informacija apie visus tris vertinamus specialistus.
4. Teikdamas pasiūlymą, tiekėjas turi įvertinti, ar prireikus pakeisti specialistą (pvz., jam išėjus iš darbo ar susirgus) galės pasiūlyti kitą specialistą, turintį ne mažesnę už ekonominio naudingumo vertinime įskaitytą papildomą patirtį.

